
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 96 

3 Μαίου 2007 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

80. Κινητές Αστυνομικές Μονάδες - Τροποποίηση δια¬ 

τάξεων του π. δ/τος 141/1991 «Αρμοδιότητες οργά¬ 
νων και υπηρεσιακές ενέργειες του προσωπικού του 
Υπουργείου Δημόσιας Τάξης και θέματα οργάνωσης 
Υπηρεσιών» (Α' - 58). 1 

81. Ρύθμιση θεμάτων εκπαίδευσης κατά τροποποίηση 
των διατάξεων των π.δ. 319/1995 (Α' - 174), 352/1995 
(Α' - 187), 190/1996 (Α' -153) και 380/1996 (Α' - 251).... 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 80 
Κινητές Αστυνομικές Μονάδες - Τροποποίηση διατάξεων 
του π. δ/τος 141/1991 «Αρμοδιότητες οργάνων και υπη¬ 
ρεσιακές ενέργειες του προσωπικού του Υπουργείου 
Δημόσιας Τάξης και θέματα οργάνωσης Υπηρεσιών» 
(Α' - 58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτώσεις α' και στ' του ν.1481/1984 
«Οργανισμός Υπουργείου Δημόσιας Τάξης» (Α' -152), όπως 
το άρθρο αυτό αντικαταστάθηκε με το άρθρο 1 παρ. 1 του 
ν. 1590/1986 (Α' - 49). 

2. Το άρθρο 28 παρ. 1 του ν.2800/2000 «Αναδιάρθρωση 
Υπηρεσιών Υπουργείου Δημόσιας Τάξης, σύσταση Αρχηγεί¬ 
ου Ελληνικής Αστυνομίας και άλλες διατάξεις» (Α' - 41). 

3. Το άρθρο 90 του Κώδικα Νομοθεσίας για την Κυβέρνη¬ 
ση και τα κυβερνητικά όργανα, που κυρώθηκε με το άρθρο 
πρώτο του π.δ/τος 63/2005 (Α' - 98). 

4. Το άρθρο 22 παρ. 3 του ν.2362/1995 «Περί Δημοσίου 
Λογιστικού, Ελέγχου των δαπανών του Κράτους και άλλες 
διατάξεις» (Α' - 247). 

5. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' - 1432). 

6. Το γεγονός ότι από τις διατάξεις του παρόντος δι¬ 
ατάγματος προκαλείται δαπάνη σε βάρος του κρατικού 
προϋπολογισμού ύψους 85.000,00 ευρώ, περίπου, για το 
οικονομικό έτος 2007 και 35.000,00 ευρώ, περίπου, για το 
έτος 2008 και για καθένα από τα επόμενα πέντε έτη. Η δα¬ 


πάνη αυτή θα αντιμετωπίζεται από τις πιστώσεις των Κ.Α.Ε. 
0869, 0899,1111,1211,1231,1321,1329,1511,1723,1725,1729 και 
1929 του Π/Υ εξόδων του Υπουργείου Δημόσιας Τάξης Ε.Φ. 
43-110 «ΕΛΛΗΝΙΚΗ ΑΣΤΥΝΟΜΙΑ». Επίσης ενδέχεται να προ- 
κληθεί δαπάνη από τυχόν σύσταση Κ.Α.Μ σε Αστυνομικές 
Διευθύνσεις Νομών. Η δαπάνη αυτή εκτιμάται ότι σε κάθε 
περίπτωση δεν θα υπερβεί το ποσό των 520.000 ΕΥΡΩ για 
προμήθεια υλικοτεχνικού εξοπλισμού και των 320.000 ΕΥΡΩ 
σε ετήσια βάση για τις λοιπές λειτουργικές δαπάνες. 

7. Την υπ’ αριθμ. 59/2007 Γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης και του Υφυπουργού Οικονομίας και Οικο¬ 
νομικών, αποφασίζουμε: 

Αρθρο 1 

Μετά το άρθρο 77 του π. δ/τος 141/1991 προστίθεται άρ¬ 
θρο 77Α ως εξής: 

«Άρθρο 77Α 

Κινητές Αστυνομικές Μονάδες 

1. Στην Ελληνική Αστυνομία συνιστώνται Κινητές Αστυ¬ 
νομικές Μονάδες (Κ.Α.Μ.). Οι Κ.Α.Μ. είναι ολιγομελείς ομά¬ 
δες ένστολου προσωπικού της Ελληνικής Αστυνομίας, οι 
οποίες επιβαίνουν σε ειδικά διαμορφωμένα και κατάλληλα 
εξοπλισμένα κλειστά υπηρεσιακά οχήματα και δραστηρι¬ 
οποιούνται ιδίως σε κεντρικά ή πολυσύχναστα ή αυξημέ¬ 
νης εγκληματικότητας ή τουριστικής κίνησης σημεία των 
περιοχών δικαιοδοσίας των Διευθύνσεων Αστυνομίας των 
Γενικών Αστυνομικών Διευθύνσεων Αττικής και Θεσσαλο¬ 
νίκης ή των Αστυνομικών Διευθύνσεων Νομών. 

2. Οι Κ.Α.Μ. των Διευθύνσεων Αστυνομίας συγκροτούνται 
με διαταγή του οικείου Διευθυντή Αστυνομίας, κατόπιν 
εγκρίσεως του Αρχηγού Ελληνικής Αστυνομίας και καθεμιά 
στελεχώνεται από αξιωματικό με βαθμό Αστυνόμου Β' ή 
Υπαστυνόμου Α' ή Υπαστυνόμου Β' ή Ανθυπαστυνόμου, 
ως επικεφαλής, έναν (1) Ανθυπαστυνόμο ή Αρχιφύλακα, 
ως βοηθό και τρεις (3) Αστυφύλακες. Το προσωπικό αυτό 
προέρχεται από το Αστυνομικό Τμήμα στην περιοχή του 
οποίου δραστηριοποιείται. Οι μονάδες αυτές μπορούν να 
δραστηριοποιούνται και σε περιοχές άλλων Αστυνομικών 
Τμημάτων, με διαταγή είτε του Διευθυντή της οικείας Υπο¬ 
διεύθυνσης Αστυνομίας, εφόσον πρόκειται για Αστυνομικά 
Τμήματα δικαιοδοσίας του, είτε του Διευθυντή της οικεί¬ 
ας Διεύθυνσης Αστυνομίας, εφόσον πρόκειται για άλλα 
Αστυνομικά Τμήματα της ίδιας Διεύθυνσης. Κατ’ εξαίρεση 
ανάλογα με τις ειδικές ανάγκες αστυνόμευσης, μπορούν 
να δραστηριοποιούνται και σε περιοχές άλλων Διευθύν¬ 
σεων Αστυνομίας ή και να στελεχώνονται με προσωπικό 
Υπηρεσιών Ασφάλειας, Τροχαίας και Τουριστικής Αστυνο¬ 
μίας, κατόπιν διαταγής του οικείου Γενικού Αστυνομικού 
Διευθυντή. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3. Οι Κ.Α.Μ. κινούνται και ενεργούν βάσει συγκεκριμένου 
επιχειρησιακού σχεδιασμού της οικείας Διεύθυνσης Αστυ¬ 
νομίας και εποπτεύονται και ελέγχονται από τους διοικητές 
των Αστυνομικών Τμημάτων στα οποία υπάγονται και τους 
διευθυντές των οικείων Υποδιευθύνσεων Αστυνομίας. Η 
αποστολή των Κ.Α.Μ. συνίσταται στη συμπλήρωση της ορ¬ 
γανωμένης αστυνομικής δράσης, ιδίως σε θέματα γενικής 
αστυνόμευσης, μέσω της διενέργειας περιπολιών και της 
παροχής εξυπηρέτησης στους πολίτες. Ειδικότερα: 

α. Επιλαμβάνονται αυτεπάγγελτα ή κατόπιν καταγγελί¬ 
ας σε οποιαδήποτε περίπτωση τέλεσης αυτοφώρου αξι¬ 
όποινης πράξης, καθώς και σε κάθε συμβάν αστυνομικού 
ενδιαφέροντος που υποπίπτει στην αντίληψή τους ή τους 
καταγγέλλεται και εφόσον κρίνεται αναγκαίο ενημερώνει 
την αρμόδια αστυνομική υπηρεσία. Τα άτομα που συλλαμ- 
βάνονται από τις Κ.Α.Μ. οδηγούνται στα οικεία Αστυνομικά 
Τμήματα, τα οποία επιλαμβάνονται για τον περαιτέρω χει¬ 
ρισμό της υπόθεσης. 

β. Διενεργούν περιπολίες, σε μικρή ακτίνα από το σημείο 
στάθμευσης του οχήματος, αναπτύσσουν σχέσεις επικοινω¬ 
νίας και συνεργασίας με τους πολίτες και συνεργάζονται 
αρμονικά με άλλες Υπηρεσίες, Αρχές και φορείς σε θέματα 
εκπλήρωσης της αποστολής τους. Επίσης, σε περιπτώσεις 
συμβάντων ή καταστάσεων που εκδηλώνονται ή εξελίσσο¬ 
νται στο χώρο δραστηριοποίησής τους, λαμβάνουν προ¬ 
σωρινά και μέχρι την άφιξη των αρμοδίων δυνάμεων, τα 
απαραίτητα μέτρα τάξης. 

γ. Καταγράφουν και διεκπεραιώνουν ή αναφέρουν, κατά 
περίπτωση, αρμοδίως ιδιαίτερα προβλήματα που εντοπί¬ 
ζουν στην περιοχή δραστηριοποίησής τους και χρήζουν 
αστυνομικής παρέμβασης, συνεργαζόμενες προς τούτο με 
τις καθύλη αρμόδιες Αστυνομικές Υπηρεσίες. 

δ. Συλλέγουν πληροφορίες σχετικά με κάθε ζήτημα που 
αφορά σε παράνομες δραστηριότητες ή αποτελεί αντικεί¬ 
μενο αστυνομικής διερεύνησης και διαβιβάζουν αυτές στις 
αρμόδιες για το χειρισμό του Υπηρεσίες. 

ε. Υποδέχονται τους πολίτες στον ειδικά διαμορφωμένο 
χώρο του οχήματος, παρέχουν πληροφορίες σ' αυτούς, 
διεκπεραιώνουν απλές, καθημερινού χαρακτήρα υποθέσεις 
τους και προωθούν στο οικείο Αστυνομικό Τμήμα ή σε άλ¬ 
λες αρμόδιες αστυνομικές Υπηρεσίες αιτήματα, παράπονα 
και καταγγελίες, των οποίων η άμεση διεκπεραίωση δεν 
είναι δυνατή από αυτές. 

στ. Ενημερώνονται, μερίμνη του επικεφαλής, για τυχόν 
προβλήματα ή ιδιαιτερότητες των περιοχών στις οποίες 
πρόκειται να δραστηριοποιηθούν και επιδεικνύουν ιδιαίτερο 
ενδιαφέρον στη διαπίστωση, καταγραφή και προώθηση, 
μέσω των οικείων Αστυνομικών Τμημάτων, συμβάντων ή 
καταστάσεων που βλάπτουν ή επιβαρύνουν την ποιότητα 
ζωής των κατοίκων, ιδίως των ευπαθών κοινωνικών ομά¬ 
δων. 

4. Οι επικεφαλής των Κ.Α.Μ. υποβάλλουν μετά το πέρας 
του χρόνου υπηρεσίας τους, σχετική αναφορά στο Αστυ¬ 
νομικό Τμήμα της περιοχής στην οποία δραστηριοποιήθη¬ 
καν. Για αδικήματα ή συμβάντα στα οποία επελήφθησαν οι 
Κ.Α.Μ. συντάσσονται ειδικά δελτία, τα οποία παραδίδονται 
από τον επικεφαλής στο οικείο Αστυνομικό Τμήμα, για 
καταχώριση στα προβλεπόμενα υπηρεσιακά βιβλία. 

5. Ειδικότερα ζητήματα σχετικά με τη συγκρότηση, τον 
εξοπλισμό, την κίνηση, τη στάθμευση, τη φύλαξη και το 
χρόνο λειτουργίας των Κ.Α.Μ. καθορίζονται με διαταγή 
των οικείων Διευθυντών Αστυνομίας. 

6. Οι Κινητές Αστυνομικές Μονάδες των Αστυνομικών 
Διευθύνσεων Νομών συγκροτούνται με διαταγή των οικείων 
Αστυνομικών Διευθυντών, κατόπιν εγκρίσεως του Αρχηγού 
Ελληνικής Αστυνομίας, εφαρμοζομένων αναλόγως των δι¬ 
ατάξεων των παραγράφων 3 έως και 5 του παρόντος. Στις 
περιπτώσεις αυτές ως επικεφαλής ορίζεται Υπαστυνόμος 
Α' ή Υπαστυνόμος Β' ή Ανθυπαστυνόμος». 

Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 30 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΠΕΤΡΟΣ ΔΟΥΚΑΣ ΒΥΡΩΝ Γ. ΠΟΛΥΔΩΡΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 81 
Ρύθμιση θεμάτων εκπαίδευσης κατά τροποποίηση των δι¬ 
ατάξεων των π.δ. 319/1995 (Α' - 174), 352/1995 (Α' -187), 
190/1996 (Α' -153) και 380/1996 (Α' - 251). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1, περίπτ. α', στ' και ζ' 
του ν. 1481/1984 «Οργανισμός Υπουργείου Δημόσιας Τάξης» 
(Α'-152), όπως το άρθρο αυτό αντικαταστάθηκε με το άρθρο 
1 παρ. 1 του ν.1590/1986 (Α' - 49). 

2. Τις διατάξεις των άρθρων 2 παρ. 4, 3 παρ. 4 και 5 παρ. 
4 του ν.2226/1994 «Εισαγωγή, εκπαίδευση και μετεκπαίδευση 
στις Σχολές της Αστυνομικής Ακαδημίας και στο Τμήμα 
Ανθυποπυραγών της Πυροσβεστικής Ακαδημίας και άλλες 
διατάξεις» (Α' -122). 

3. Τις διατάξεις του π.δ/τος 82/1993 «Περιορισμός συ- 
ναρμοδιότητας κατά την έκδοση των κανονιστικών δια¬ 
ταγμάτων και αποφάσεων σε θέματα αρμοδιότητας των 
Υπουργείων Προεδρίας της Κυβέρνησης και Δημόσιας 
Τάξης» (Α' - 36). 

4. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα όπως 
κωδικοποιήθηκε με το άρθρο πρώτο του π.δ/τος 63/2005 
(Α' - 98). 

5. Την υπ’ αριθμ. 37930/ΔΙΟΕ 1264/14.10.2005 απόφαση του 
Πρωθυπουργού και του Υπουργού Οικονομίας και Οικονομι¬ 
κών «Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (Β' - 1432), όπως τροποποιήθηκε με 
την υπ’ αριθμ. 5733/ΔΙΟΕ 179/9.2.2006 όμοια (Β' - 204). 

6. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

7. Την υπ’ αριθμ. 77/2007 γνωμοδότηση του Συμβουλίου 
της Επικράτειας, ύστερα από πρόταση του Υπουργού Δη¬ 
μόσιας Τάξης και του Υφυπουργού Οικονομίας και Οικο¬ 
νομικών, αποφασίζουμε: 

Αρθρο 1. 

Τροποποίηση διατάξεων π.δ. 319/1995. 

1. Η περίπτωση β' της παραγράφου 3 του άρθρου 10 του 
π. δ/τος 319/1995 (Α' -174), αντικαθίσταται ως εξής: 

«β. Τις αδυναμίες εφαρμογής του προγράμματος εκπαί¬ 
δευσης, την τυχόν ανεπάρκεια του διδακτικού προσωπικού, 
την καταλληλότητα των βιβλίων ή άλλων μέσων που προ- 
τείνονται ως εκπαιδευτικά βοηθήματα, τη συγγραφή, από 
προσωπικό της Ελληνικής Αστυνομίας ή ιδιώτες, εκπαιδευ¬ 
τικών βιβλίων ή άλλων εκπαιδευτικών βοηθημάτων, καθώς 
και την αναμόρφωση και προσαρμογή των εκπαιδευτικών 
βιβλίων και βοηθημάτων στις ανάγκες της εκπαίδευσης, 
ύστερα από εισήγηση ενός από τα μέλη του». 

2. Η παράγραφος 1 του άρθρου 34 του π. δ/τος 319/1995 
όπως ισχύει, αντικαθίσταται ως εξής: 

«1. Στους δοκίμους διδάσκονται κατ’ έτος σπουδών τα 
εξής μαθήματα: 

Α' ΕΤΟΣ 

Α' Μαθήματα με βαθμό: 

1. Αστυνομικό Δίκαιο. 

2. Ουσιαστικό Ποινικό Δίκαιο. 

3. Δικονομικό Ποινικό Δίκαιο. 

4. Εισαγωγή στην Επιστήμη του Δικαίου. 

5. Εγκληματολογία. 

6. Συνταγματικό Δίκαιο - Ανθρώπινα Δικαιώματα. 

7. Αστικό Δίκαιο (Γενικές Αρχές). 

8. Οπλοτεχνική - Σκοποβολή. 

9. Αυτοάμυνα - Αυτοπροστασία - Σωματική Αγωγή. 

Β' Ενισχυτικά Μαθήματα χωρίς βαθμό: 

1. Κοινωνική και επαγγελματική αγωγή - Δεοντολογία 
- Δημόσιες Σχέσεις - Ο ρόλος των Σωμάτων Ασφαλείας. 

2. Πρώτες Βοήθειες - Υγιεινή Προσωπικού. 

3. Τεχνολογία Αστυνομικών Εφαρμογών. 

4. Μηχανολογία - Οδήγηση οχημάτων. 

5. Ασκήσεις πυκνής τάξης. 

Β' ΕΤΟΣ 

Α' Μαθήματα με βαθμό: 

1. Αστυνομικό Δίκαιο. 

2. Ουσιαστικό Ποινικό Δίκαιο. 

3. Δικονομικό Ποινικό Δίκαιο. 

4. Αστικό Δίκαιο (Ενοχικό - Οικογενειακό). 

5. Κοινωνιολογία. 

6. Αστυνομία Δημόσιας Ασφάλειας. 

7. Αστυνομία Γενικής Αστυνόμευσης - Ειδικοί Ποινικοί 
Νόμοι. 

8. Οπλοτεχνική - Σκοποβολή. 

9. Αυτοάμυνα - Αυτοπροστασία - Σωματική Αγωγή. 

10. Πληροφορική. 

11. Ξένη Γλώσσα (Αγγλική - Γαλλική). 

Β' Ενισχυτικά Μαθήματα χωρίς βαθμό: 

1. Συναθροίσεις - Συγκεντρώσεις - Αστυνομικές Επιχει¬ 
ρήσεις. 

2. Ασκήσεις πυκνής τάξης. 

Γ' ΕΤΟΣ 

Α' Μαθήματα με βαθμό: 

1. Ουσιαστικό Ποινικό Δίκαιο. 

2. Δικονομικό Ποινικό Δίκαιο. 

3. Διοικητικό Δίκαιο. 

4. Αστικό Δίκαιο (Εμπράγματο - Κληρονομικό). 

5. Ψυχολογία. 

6. Δημόσιο Διεθνές Δίκαιο και Ανθρωπιστικό Δίκαιο. 

7. Επιστημονική Αστυνομία - Ανακριτική. 

8. Αστυνομία Τροχαίας. 

9. Πρακτικές Διαχείρισης Αστυνομικών θεμάτων. Επιχει¬ 
ρησιακός σχεδιασμός. 

10. Οπλοτεχνική - Σκοποβολή. 

11. Αυτοάμυνα - Αυτοπροστασία - Σωματική Αγωγή. 

12. Πληροφορική. 

13. Ξένη Γλώσσα (Αγγλική - Γ αλλική). 

Β' Ενισχυτικά Μαθήματα χωρίς βαθμό: 

1. Εμπορικό Δίκαιο. 

2. Αστυνομία Κρατικής Ασφάλειας. 

3. Θέματα Δημοσίου Κατηγόρου. 

Δ' ΕΤΟΣ 

Α' Μαθήματα με βαθμό: 

1. Ουσιαστικό Ποινικό Δίκαιο. 

2. Δικονομικό Ποινικό Δίκαιο. 

3. Εμπειρική Εγκληματολογία - Κοινωνικός έλεγχος του 
εγκλήματος. 

4. Ευρωπαϊκό - Κοινοτικό Δίκαιο. 

5. Ιατροδικαστική. 

6. Πολιτική Δικονομία 

7. Πρακτική εφαρμογή ποινικών υποθέσεων. 

8. Οπλοτεχνική - Σκοποβολή. 

9. Αυτοάμυνα - Αυτοπροστασία - Σωματική Αγωγή. 

10. Πληροφορική. 

11. Εισαγωγή στη Διοικητική Επιστήμη - Αστυνομικό Μά¬ 
νατζμεντ. 


12. Ξένη Γλώσσα (Αγγλική - Γ αλλική). 

Β' Ενισχυτικά Μαθήματα χωρίς βαθμό: 

1. Εργατικό Δίκαιο. 

2. Σύνταξη υπηρεσιακών εγγράφων. 

3. Ασκήσεις προσομοίωσης. 

4. Πολιτική Σχεδίαση Έκτακτης Ανάγκης (Π.Σ.Ε.Α.)». 

3. Η παράγραφος 3 του ιδίου ως άνω άρθρου, αντικαθί¬ 
σταται ως εξής: 

«3. Στους δοκίμους και των τεσσάρων τάξεων δύναται να 
αναπτύσσονται, υπό μορφή διαλέξεων, θέματα γενικού ή 
ειδικού ενδιαφέροντος, που διευρύνουν την εγκυκλοπαιδική 
τους μόρφωση, όπως θέματα ιστορίας της Αστυνομίας 
στην Ελλάδα, στρατιωτικής δικαιοσύνης, αγωγής του ελ¬ 
ληνικού λόγου, τεχνικής επικοινωνίας με μέσα μαζικής επι¬ 
κοινωνίας, πολιτικής ιστορίας νεότερης Ελλάδος, πολιτικής 
οικονομίας, σύγχρονης διεθνούς πολιτικής, κοινωνιολογίας, 
σωφρονιστικής, διπλωματικής ιστορίας, χημείας τροφίμων, 
τοπογραφίας - σχεδιογραφίας, καθώς και άλλα επίκαιρα 
θέματα ενώ πραγματοποιούνται και αθλητικές δραστηρι¬ 
ότητες. Επίσης, δύναται να προγραμματίζονται επισκέψεις 
και εκδρομές σε χώρους υπηρεσιακού, αρχαιολογικού, επι¬ 
στημονικού ή πολιτιστικού ενδιαφέροντος». 

4. Η παράγραφος 5 του ως άνω άρθρου, αντικαθίσταται 
ως εξής: 

«5. Με το γενικό πρόγραμμα εκπαίδευσης, το οποίο κα¬ 
ταρτίζεται από το Διευθυντή της Αστυνομικής Ακαδημίας, 
καθορίζονται η διδακτέα ύλη κάθε μαθήματος και ο χρόνος 
διδασκαλίας για κάθε εξάμηνο. Τα ωρολόγια προγράμματα 
καταρτίζονται από τη Σχολή». 

Άρθρο 2. 

Τροποποίηση διατάξεων π.δ.352/1995. 

1. Η περίπτωση β' της παραγράφου 1 του άρθρου 37 του 
π. δ/τος 352/1995 (Α' -187), αντικαθίσταται ως εξής: 

«β. Υποβάλλει προτάσεις για τις αδυναμίες εφαρμογής 
του προγράμματος εκπαίδευσης, την τυχόν ανεπάρκεια 
του διδακτικού προσωπικού, την καταλληλότητα των βι¬ 
βλίων ή άλλων μέσων που προτείνονται ως εκπαιδευτικά 
βοηθήματα, τη συγγραφή, από προσωπικό της Ελληνικής 
Αστυνομίας ή ιδιώτες, εκπαιδευτικών βιβλίων ή άλλων εκ¬ 
παιδευτικών βοηθημάτων, καθώς και την αναμόρφωση και 
προσαρμογή των εκπαιδευτικών βιβλίων και βοηθημάτων 
στις ανάγκες της εκπαίδευσης, ύστερα από εισήγηση ενός 
από τα μέλη του». 

2. Το άρθρο 45 του ιδίου ως άνω π. δ/τος, όπως αντικα- 
ταστάθηκε με το άρθρο 3 του π. δ/τος 212/1998 (Α' -170) 
και το άρθρο 4 του π.δ/τος 170/2006 (Α' - 182) , αντικαθί¬ 
σταται ως εξής: 

« Άρθρο 45. 

Μαθήματα. 

1. Στους δοκίμους αστυφύλακες διδάσκονται κατ’ έτος 
σπουδών τα παρακάτω μαθήματα: 

Ιο ΕΤΟΣ 

Α' Μαθήματα με βαθμό: 

1. Αστυνομικό Δίκαιο. 

2. Ουσιαστικό Ποινικό Δίκαιο. 

3. Δικονομικό Ποινικό Δίκαιο. 

4. Συνταγματικό Δίκαιο - Ανθρώπινα Δικαιώματα. 

5. Στοιχεία Αστικού Δικαίου. 

6. Εγκληματολογία. 

7. Αστυνομία Δημόσιας Ασφάλειας. 

8. Αστυνομία Τροχαίας. 

9. Οπλοτεχνική - Σκοποβολή. 

10. Αυτοάμυνα - Αυτοπροστασία - Σωματική Αγωγή. 

11. Πληροφορική. 

12. Ξένη Γλώσσα. 

Β' Ενισχυτικά Μαθήματα χωρίς βαθμό: 

1. Κοινωνική και επαγγελματική αγωγή - Δεοντολογία 
- Δημόσιες Σχέσεις και Επικοινωνία. 

2. Πρώτες Βοήθειες - Υγιεινή Προσωπικού. 

3. Ψυχολογικά θέματα και προσεγγίσεις. 

4. Ασκήσεις πυκνής τάξης. 

2ο ΕΤΟΣ 

Α' Μαθήματα με βαθμό: 

1. Αστυνομικό Δίκαιο. 

1. Ουσιαστικό Ποινικό Δίκαιο. 

2. Δικονομικό Ποινικό Δίκαιο. 

3. Στοιχεία Διοικητικού Δικαίου. 

4. Πρακτική εφαρμογή ποινικών υποθέσεων. 

5. Πρακτικές διαχείρισης αστυνομικών θεμάτων. 

6. Ιατροδικαστική. 

7. Επιστημονική Αστυνομία - Ανακριτική. 

8. Αστυνομία Γενικής Αστυνόμευσης - Ειδικοί Ποινικοί 
Νόμοι. 

9. Οπλοτεχνική - Σκοποβολή. 

10. Αυτοάμυνα - Αυτοπροστασία - Σωματική Αγωγή. 

11. Πληροφορική. 

12. Ξένη Γλώσσα. 

Β' Ενισχυτικά Μαθήματα χωρίς βαθμό: 

1. Στοιχεία Κοινοτικού Δικαίου. 

2. Στοιχεία Εργατικού Δικαίου. 

3. Αστυνομία Κρατικής Ασφάλειας. 

4. Πολιτική Σχεδίαση Έκτακτης Ανάγκης (Π.Σ.Ε.Α.). 

5. Συναθροίσεις - Συγκεντρώσεις - Αστυνομικές Επιχει¬ 
ρήσεις. 

6. Τεχνολογία Αστυνομικών Εφαρμογών. 

2. Στους δοκίμους δύναται να αναπτύσσονται, υπό μορ¬ 
φή διαλέξεων, θέματα γενικού ή ειδικού ενδιαφέροντος, 
που διευρύνουν την εγκυκλοπαιδική τους μόρφωση, όπως 
θέματα εθνικού, θρησκευτικού, επιστημονικού, κοινωνικού, 
καλλιτεχνικού και πολιτιστικού περιεχομένου, κοινωνιολο- 
γίας, δημόσιας οικονομίας, ιστορίας της Αστυνομίας στην 
Ελλάδα, στρατιωτικής δικαιοσύνης, σωφρονιστικής, αγω¬ 
γής του ελληνικού λόγου, τοπογραφίας - σχεδιογραφίας, 
καθώς και άλλα επίκαιρα θέματα ενώ πραγματοποιούνται 
και αθλητικές δραστηριότητες. 

3. Με το γενικό πρόγραμμα εκπαίδευσης, το οποίο κα¬ 
ταρτίζεται από το Διευθυντή της Αστυνομικής Ακαδημίας, 
καθορίζονται η διδακτέα ύλη κάθε μαθήματος και ο χρόνος 
διδασκαλίας για κάθε εξάμηνο, οι εκπαιδευτικές βολές, 
πρακτικές εφαρμογές, ασκήσεις, διαλέξεις, εκπαιδευτικές 
επισκέψεις και εκδρομές. Τα ωρολόγια προγράμματα κα¬ 
ταρτίζονται από τα οικεία Τμήματα Δοκίμων Αστυφυλάκων 
και εγκρίνονται από το Διοικητή της Σχολής Αστυφυλά¬ 
κων. 

4. Για την αποτελεσματικότερη διδασκαλία της ξένης 
γλώσσας οι δόκιμοι δύναται να εντάσσονται σε ξεχωριστή 
κατά επίπεδο γνώσεων ομάδα, σύμφωνα με την προτίμησή 
τους και με βάση υπεύθυνη δήλωση που υποβάλλουν κατά 
την είσοδό τους στη Σχολή. Για την ένταξη σε ομάδες 
επιπέδου γνώσης της ξένης γλώσσας λαμβάνονται υπό¬ 
ψη η προτίμηση του δοκίμου, οι τυχόν κατεχόμενοι τίτλοι 
σπουδών της ξένης γλώσσας και η εκτίμηση του καθηγητή 
για το επίπεδο των γνώσεών του. Αλλαγή της ομάδας κατά 
τη διάρκεια της φοίτησης στη Σχολή δεν επιτρέπεται. Κατ’ 
εξαίρεση, αλλαγή σε ομάδα διαφόρου επιπέδου γνώσεων 
δύναται να προτείνει μέχρι το τέλος του πρώτου εξαμή¬ 
νου μόνο ο καθηγητής, εκτιμώντας τις δυνατότητες του 
δοκίμου σε σχέση με αυτές των άλλων δοκίμων της ιδίας 
ομάδας. Επί της προτάσεως αυτής αποφασίζει οριστικά ο 
Διοικητής της Σχολής Αστυφυλάκων». 

Αρθρο 3. 

Τροποποίηση διατάξεων π.δ.190/1996. 

1. Το πρώτο εδάφιο της παραγράφου 2 του άρθρου 16 του 
π. δ/τος 190/1996 (Α' -153) αντικαθίσταται ως εξής: 

«Με το αναλυτικό πρόγραμμα εκπαίδευσης, που καταρ¬ 
τίζεται από το Διευθυντή της Αστυνομικής Ακαδημίας 
και εγκρίνεται με διαταγή του Προϊσταμένου του Κλάδου 
Οργάνωσης και Ανθρώπινου Δυναμικού του Αρχηγείου 
Ελληνικής Αστυνομίας καθορίζονται τα μαθήματα που 
περιλαμβάνει κάθε μία από τις ομάδες θεμάτων της προ¬ 
ηγούμενης παραγράφου. Το αναλυτικό πρόγραμμα εκπαί¬ 
δευσης κοινοποιείται στους σπουδαστές με την έναρξη 
της μετεκπαίδευσης». 


2. Η παράγραφος 2 του άρθρου 24 του π. δ/τος 190/1996, 
αντικαθίσταται ως εξής: 

«2. Η αναλυτική ύλη των μαθημάτων που διδάσκονται, 
τα εκπαιδευτικά βοηθήματα, το πρόγραμμα εκπαίδευσης, 
ως και κάθε άλλη λεπτομέρεια σχετική με τη μετεκπαί¬ 
δευση, καθορίζονται από το Διευθυντή της Αστυνομικής 
Ακαδημίας και εγκρίνονται με διαταγή του Προϊσταμένου 
του Κλάδου Οργάνωσης και Ανθρώπινου Δυναμικού του 
Αρχηγείου Ελληνικής Αστυνομίας». 

3. Το δεύτερο εδάφιο της παραγράφου 3 του άρθρου 40 
του ως άνω π. δ/τος, αντικαθίσταται ως εξής: 

«Για το σκοπό αυτό καταρτίζεται σχετικό πρόγραμμα 
από το Διευθυντή της Αστυνομικής Ακαδημίας, σε συνερ¬ 
γασία με τη Σχολή Μετεκπαίδευσης και Επιμόρφωσης, στο 
οποίο ορίζεται το αντικείμενο της μετεκπαίδευσης και η 
διάρκεια αυτής». 

4. Η περίπτωση β' της παραγράφου 3 του άρθρου 44 του 
ως άνω π. δ/τος, αντικαθίσταται ως εξής: 

«β. Υποβάλλει προτάσεις για τις αδυναμίες εφαρμογής 
του προγράμματος μετεκπαίδευσης, την τυχόν ανεπάρκεια 
του διδακτικού προσωπικού, την καταλληλότητα των βι¬ 
βλίων ή άλλων μέσων που προτείνονται ως εκπαιδευτικά 
βοηθήματα, τη συγγραφή, από προσωπικό της Ελληνικής 
Αστυνομίας ή ιδιώτες, εκπαιδευτικών βιβλίων ή άλλων εκ¬ 
παιδευτικών βοηθημάτων, καθώς και την αναμόρφωση και 
προσαρμογή των εκπαιδευτικών βιβλίων και βοηθημάτων 
στις ανάγκες της εκπαίδευσης, ύστερα από εισήγηση ενός 
από τα μέλη του». 

Άρθρο 4. 

Τροποποίηση διατάξεων π.δ.380/1996. 

Η περίπτωση β' της παραγράφου 3 του άρθρου 21 του π. 
δ/τος 380/1996 (Α' - 251), αντικαθίσταται ως εξής: 

«β. Τις αδυναμίες εφαρμογής του προγράμματος μετεκ¬ 
παίδευσης, την τυχόν ανεπάρκεια του διδακτικού προσω¬ 
πικού, την καταλληλότητα των βιβλίων ή άλλων μέσων που 
προτείνονται ως εκπαιδευτικά βοηθήματα, τη συγγραφή, 
από προσωπικό της Ελληνικής Αστυνομίας ή ιδιώτες, εκ¬ 
παιδευτικών βιβλίων ή άλλων εκπαιδευτικών βοηθημάτων, 
καθώς και την αναμόρφωση και προσαρμογή των εκπαιδευ¬ 
τικών βιβλίων και βοηθημάτων στις ανάγκες της εκπαίδευ¬ 
σης, ύστερα από εισήγηση ενός από τα μέλη του». 

Άρθρο 5. 

Μεταβατικές διατάξεις. 

Οι δόκιμοι υπαστυνόμοι και αστυφύλακες που εισήχθη- 
σαν στις αντίστοιχες Σχολές πριν την έναρξη ισχύος του 
παρόντος διατάγματος εξακολουθούν να διδάσκονται, καθ' 
όλα τα έτη σπουδών τους, τα μαθήματα που προβλέπονται 
στο άρθρο 34 παράγραφος 1 του π.δ/τος 319/1995 και στο 
άρθρο 45 του π.δ/τος 352/1995 αντιστοίχως, ως οι διατά¬ 
ξεις αυτές ίσχυαν πριν την αντικατάστασή τους από τα 
άρθρα 1 παράγραφος 2 και 2 παράγραφος 2 του παρόντος 
προεδρικού διατάγματος. 

Άρθρο 6. 

Έναρξη ισχύος. 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος- 

